อยากทราบค่ะ คือ ประจำเดือนมาผิดปกติแต่ละเดือนจะมาไม่ค่อยเท่ากัน บางเดือน 26 วัน บางเดือน 28 วันบางเดือนก้ 30 วัน และเดือนนี้ 30 วันแล้ว ประจำเดือนยังไม่มา มีตกขาวเป็นวุ้นใสๆ แต่ไม่เยอะ ลองตรวจดูก้ไม่ได้ท้อง ไม่ทราบว่าอันตรายไม่ค่ะ
สวัสดีค่ะ ระยะห่างระหว่างรอบประจำเดือนที่ปกติ จะอยู่ในช่วงตั้งแต่ 21-35 วัน ซึ่งในแต่ละรอบไม่จำเป็นต้องมีระยะห่างที่เท่ากัน ขึ้นอยู่กับหลายปัจจัยดังนั้น หากยังมีระยะห่างระหว่างรอบที่แล้ว 30 วัน แนะนำให้รอไปอีกซัก 5-7 วันค่ะ หากประจำเดือนยังไม่มา อาจเกิดได้จากหลายสาเหตุ ค่ะ เช่น การตั้งครรภ์ (แต่หากได้ตรวจหาการตั้งครรภ์แล้วไม่พบ ก็ไม่น่าใช่สาเหตุค่ะ) การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือน้ำหนักเพิ่มขึ้นเร็ว เป็นต้นแต่หากประจำเดือนไม่มานานเกิน 3 เดือน ควรไปพบแพทย์เพื่อหาสาเหตุอื่นๆ ค่ะ เช่น มีภาวะไทรอยด์ฮอร์โมนเป็นพิษ มีภาวะถุงน้ำในรังไข่หลายใบ (PCOS) มีพังผืดในมดลูก เป็นต้นส่วนตกขาวที่เป็นวุ้นใสๆ ถือเป็นตกขาวที่ปกติค่ะ